ÚRAD  VLÁDY
SLOVENSKEJ  REPUBLIKY
     sekcia vládnej legislatívy

									  Na rokovanie vlády SR
									  dňa 27. marca 2001
									  K materiálu č. 2118 /2001
									  K bodu č.

S T A N O V I S K O
k návrhu nariadenia vlády Slovenskej republiky, ktorým sa ustanovujú podrobnosti o technických požiadavkách a postupoch posudzovania zhody zariadení a ochranných systémov určených na použitie v prostredí s nebez-pečenstvom výbuchu - k novému zneniu
________________________________________________________________

I
	Návrh nariadenia vlády Slovenskej republiky, ktorým sa ustanovujú pod-robnosti o technických požiadavkách a postupoch posudzovania zhody zariadení a ochranných systémov určených na použitie v prostredí s nebezpečenstvom výbuchu predkladá na rokovanie vlády Slovenskej republiky D. Podhorský, predseda Úradu pre normalizáciu, metrológiu a skúšobníctvo Slovenskej repub-liky v novom znení.

II
	Nariadenie vlády sa predkladá na základe splnomocnenia § 9 ods. 3 a § 12 ods. 5 zákona č. 264/1999 Z.z. o technických požiadavkách na výrobky a posu-dzovaní zhody a o zmene a doplnení niektorých zákonov (ďalej len „zákon“). Prijatím predloženého návrhu nariadenia vlády dôjde k vytvoreniu právneho rámca, v ktorom sa upravujú požiadavky bezpečnosti výrobkov z hľadiska po-užívania zariadení, ochranných systémov a prístrojov v prostredí s nebezpečen-stvom výbuchu. Návrh vychádza z požiadaviek a princípov obchodovania medzi Slovenskou republikou a štátmi Európskej únie. 
	Návrh nariadenia vlády prerokovala Legislatívna rada vlády Slovenskej republiky 20. marca 2001 a odporučila vláde návrh s pripomienkami schváliť s tým, že na rokovanie vlády bude predložený v novom, dopracovanom znení.

III
	Sekcia vládnej legislatívy Úradu vlády Slovenskej republiky konštatuje, že do návrhu nariadenia vlády Slovenskej republiky, ktorým sa ustanovujú pod-robnosti o technických požiadavkách a postupoch posudzovania zhody zariadení a ochranných systémov určených na použitie v prostredí s nebezpečenstvom výbuchu sú pripomienky a odporúčania Legislatívnej rady vlády Slovenskej re-publiky (21) zapracované. Preto odporúča vláde návrh nariadenia vlády v pred-loženom novom znení  s c h v á l i ť.

Bratislava 22. marca 2001
Vypracovala: T. Gottliebová

								       Štefan  G r m a n
								       generálny riaditeľ
								 sekcie vládnej legislatívy